b"\n_START_ARTICLE_\nBranko Damljanovi\xc4\x87\n_START_SECTION_\nResultats destacats en competici\xc3\xb3\n_START_PARAGRAPH_\nEl 1979, fou Campi\xc3\xb3 J\xc3\xbanior de Iugosl\xc3\xa0via. Els anys 1989 i 1990 empat\xc3\xa0 al primer lloc al Campionat de Iugosl\xc3\xa0via (amb Zdenko Ko\xc5\xbeul), i el va guanyar el 1991 i el 2001 (quan ja era el Campionat de la Rep\xc3\xbablica Federal de Iugosl\xc3\xa0via)._NEWLINE_Va participar en el Torneig Interzonal de Manila de 1990, on hi acab\xc3\xa0 en el lloc 13\xc3\xa8 amb 7.5/13 punts._NEWLINE_El 2005 empat\xc3\xa0 al segon lloc al fort torneig obert Bajada de la Virgen a Santa Cruz de La Palma (el campi\xc3\xb3 fou Kamil Mito\xc5\x84). El 2006 es proclam\xc3\xa0 campi\xc3\xb3 de la Uni\xc3\xb3 de S\xc3\xa8rbia i Montenegro.\n_START_SECTION_\nParticipaci\xc3\xb3 en competicions per equips\n_START_PARAGRAPH_\nEl 1989 form\xc3\xa0 part de l'equip iugoslau que obtingu\xc3\xa9 la medalla d'argent en el Campionat del m\xc3\xb3n per equips celebrat a Luzerna._NEWLINE_A l'Olimp\xc3\xadada d'escacs de 1996, hi obtingu\xc3\xa9 la medalla de bronze a la millor actuaci\xc3\xb3 individual al segon tauler."